Նա տեղեկացրեց, որ այս կայանը արտադրում և առաքում է էլեկտրաէներգիան ազգային ցանց: «Եթե համեմատություն անցկացնենք ջրի հետ, պատկերացրեք՝ մի գետ ավելացել է մեր ազգային ցանցին»,-ասաց նա: Հայկ Շեկյանը նշեց, որ այստեղ դրական հանգամանքն այն է, որ որքան էլեկտրաէներգիայի լոկալ արտադրության հնարավորությունը մեծ լինի, այնքան ավելի քիչ կլինեն փոխադրման ծախսերը, այսինքն՝ կորուստները: «Այսինքն` այս տարածաշրջանում ստեղծելով նման էլեկտրակայան, մենք նվազեցնում ենք ավելի խոշոր կայաններից էլեկտրաէներգիայի տեղափոխման կորուստները, այդ առումով բոլորս օգտվելու ենք»,-ասաց նա և հույս հայտնեց, որ մոտակայքում շուտով արտադրություն կստեղծվի: